กูรูแนะ TRADING BUY หุ้น AH ราคาต่ำบุ๊ค แนวโน้มครึ่งปีหลังดีขึ้นจากคำสั่งซื้อรถรุ่นใหม่
AH แนวโน้มราคาหุ้นระยะสั้น คาดจะซบเซาต่อจากกำไรปีนี้ไม่โดดเด่น อย่างไรก็ตามแนวโน้มครึ่งปีหลังดีขึ้นจากคำสั่งซื้อรถรุ่นใหม่ ขณะที่ราคาหุ้นซื้อขายต่ำกว่ามูลค่าตามบัญชีต่อหุ้น 17.60 บ. โบรกฯคงแนะนำ TRADING BUY
28 ส.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (28 ส.ค.) บริษัท อาปิโก ไฮเทค จำกัด (มหาชน) หรือ AH มีผลประกอบการ 2/58 ที่ทรุดลงหนัก เหลือกำไรเพียง 37 ล้านบาท ลดลง 60% จากไตรมาสก่อน และลดลง 64% จากไตรมาสเดียวกันในปีก่อน อย่างไรก็ตาม แนวโน้มผลประกอบการในครึ่งปีหลังคาดจะปรับตัวดีขึ้นจากไตรมาสสอง จากได้รับคำสั่งซื้อของสองรถรุ่นใหม่ที่มียอดขายดี คือ Toyota Revo และ Ford Everest
ฝ่ายวิจัยปรับประมาณการลดลง ประเมินรายได้ของ AH ปี 2558 จะเท่ากับ 14,572 ล้านบาท ไม่เติบโต และ มีกำไรลดลงเหลือ 294 ล้านบาท ลดลง 20% จากปีก่อน ราคาหุ้นซื้อขายต่ำกว่ามูลค่าตามบัญชีต่อหุ้น 17.60 บาท คงแนะนำ TRADING BUY ประเมินเป้าหมาย 17 บาท แต่แนวโน้มราคาหุ้นระยะสั้น คาดจะซบเซาต่อจากกำไรปีนี้ไม่โดดเด่น
 
อ่านต่อ…